MMA-ohjelma-asiakirjojen hyväksymiseen tarvitaan ainoastaan yksi muodollinen komission päätös, joka kattaa sekä strategiset suuntaviivat että yksityiskohtaisen ohjelman. Näin ollen ohjelma-asiakirjaa ei voida hyväksyä ennen kuin strategia on hyväksytty ja toimenpideasiakirja laadittu ja siitä on sovittu muodollisesti. Budjettituki on edelleen (ja oli kymmenennessä EKR:ssä) suosituin täytäntöönpanomuoto MMA:issa.

Tämän kertomuksen tarkoituksena on MMA-assosiaatiopäätöksen 91 artiklan mukaisesti esitellä yhdennestätoista EKR:stä MMA:ille myönnettyjen varojen täytäntöönpanossa saavutettua edistystä. Täytäntöönpanon tässä vaiheessa painopiste on ohjelman linjauksessa ja suunnittelussa. Jatkossa kertomuksissa käsitellään MMA-assosiaatiopäätöksen mukaisesti avun tuloksia ja vaikutuksia sitä mukaa kuin operatiivinen täytäntöönpano nopeutuu ja tietoja saadaan käyttöön.

Ne vastaavat myös unionin poliittisia painopisteitä sellaisina kuin ne on esitetty kymmenvuotisessa työllisyyttä ja kasvua koskevassa Eurooppa 2020 strategiassa , jonka tavoitteena on älykäs, kestävä ja osallistava kasvu.

Järjestettyjen kuulemisten ja annetun teknisen avun perusteella ohjelmoinnin alkuvaiheissa saavutettiin vuonna 2015 huomattavaa edistystä. Ohjelmien strateginen linjaus on sovittu ja kaikkien ohjelmien (paikalliset ja alueelliset/temaattiset) osalta on ehdotettu keskittämisaloja.

Ohjelmointiprosessia tuetaan aktiivisesti myös antamalla teknistä apua. Tähän päivään mennessä 13 maata ja aluetta on joko saanut tai saa parhaillaan tällaista apua, joka rahoitetaan sekä kymmenennen että yhdennentoista EKR:n MMA-määrärahoista. Jälkimmäisessä on kyse ensimmäisestä MMA-rahoituspäätöksestä eli MMA-assosiaatiopäätöksen 81 artiklan mukaisesti perustetun välineen varoista myönnetystä 3 miljoonan euron rahoituserästä.

Myös alueellisten ohjelmien osalta on ehdotettu varojen keskittämistä muutamaan painopisteeseen, jotka ovat luonnollisestikin sekä rajat ylittäviä että monialaisia. Lisäksi on huomattava, että MMA:iden komissiolle ehdottamien keskittämisalojen perusteella kaikkien maantieteellisten alueohjelmien painopiste on ympäristössä ja luonnonvarojen kestävässä käytössä. Tämä mahdollistaisi vahvan täydentävyyden temaattisen osuuden sekä muiden unionin rahoittamien ohjelmien kanssa. Esimerkkinä voidaan mainita BEST 2.0, jota rahoitetaan globaalien julkishyödykkeiden ja haasteiden temaattisesta ohjelmasta.



Ehdotukset keskittämisaloiksi:

Karibia: kestävä energia ja meriluonnon monimuotoisuus;

Tyynimeri: ympäristö ja luonnonvarojen kestävä hallinta (alasektorit: ilmastonmuutos ja luonnon monimuotoisuus);

Intian valtameri: maa- ja meriekosysteemin havainnointi, hoito ja säilyttäminen;

temaattinen ohjelma (kaikki MMA:t): luonnonvarojen kestävä käyttö. Alasektoreita ovat a) ilmastonmuutos, ml. katastrofiriskin vähentäminen, ja b) kestävä energia.

Euroopan investointipankki.

Euroopan investointipankki (EIP) hallinnoi MMA-investointikehyksen puitteissa 5 miljoonan euron määrärahaa, joka on tarkoitettu korkotukien ja teknisen avun rahoittamiseen (yhdennentoista EKR:n MMA-määrärahoista). EIP teki vuonna 2015 yhden lainasopimuksen Uuden-Kaledonian kanssa. Kyseessä on korkotuki 20 miljoonan euron lainalle, jolla rahoitetaan sairaalan nykyaikaistamishanketta.

MMA-assosiaatiopäätöksessä kaavaillaan myös lisärahoituksen myöntämistä (enintään 100 milj. euroa) EIP:n omista varoista. Vaikka päätöksiä tästä rahoituksesta ei ole tehty, alueellisesta luottolimiitistä MMA:ille sekä investoinnista Sint Maartenille on käynnistetty sisäiset päätöksentekoprosessit, jotka on määrä viedä päätökseen vuonna 2016.

Tulevaisuuden näkymät

Tähänastisen edistyksen perusteella tavoite saada rahoituspäätökset tehtyä ja ohjelma-asiakirjat hyväksyttyä vuoden 2016 neljännellä vuosineljänneksellä on edelleen realistinen. Aikataulussa pysyminen edellyttää määrätietoista toimintaa vuonna 2016: MMA:iden on varmistettava, että ohjelma-asiakirjaluonnokset ovat korkealaatuisia ja perustuvat hyvin suunniteltuihin ohjelmiin sekä vahvaan paikallispolitiikkaan ja strategiakehykseen. Tämä on erityisen tärkeää alueellisissa ja temaattisissa ohjelmissa, joiden osalta asianomaisten MMA:iden on tehostettava koordinointia.